CELEX: 62009CA0428
Language: fi
Date: 2010-10-14 00:00:00
Title: Asia C-428/09: Unionin tuomioistuimen tuomio (toinen jaosto) 14.10.2010 (Conseil d’État’n (Ranska) esittämä ennakkoratkaisupyyntö) — Union syndicale Solidaires Isère v. Premier ministre, Ministère du travail, des relations sociales, de la famille, de la solidarité et de la ville ja Ministère de la santé et des sports (Sosiaalipolitiikka — Työntekijöiden turvallisuuden ja terveyden suojelu — Direktiivi 2003/88/EY — Työajan järjestäminen — 1, 3 ja 17 artikla — Soveltamisala — Nuorisotyöpalvelusta koskevan sopimuksen tehneiden henkilöiden satunnainen ja kausiluonteinen toiminta — Tämän henkilöstön työajan rajoittaminen loma- ja vapaa-ajankeskuksissa 80 päivään vuodessa — Kansallinen lainsäädäntö, jossa ei säädetä tätä henkilöstöä koskevasta vuorokautisesta vähimmäislepoajasta — 17 artiklassa säädetyt poikkeukset — Edellytykset — Vastaavanlaisen korvaavan lepoajan tai poikkeustapauksissa asianmukaisen suojelun takaaminen)

18.12.2010   
            
            
               FI
            
            
               Euroopan unionin virallinen lehti
            
            
               C 346/20
            
         Unionin tuomioistuimen tuomio (toinen jaosto) 14.10.2010 (Conseil d’État’n (Ranska) esittämä ennakkoratkaisupyyntö) — Union syndicale Solidaires Isère v. Premier ministre, Ministère du travail, des relations sociales, de la famille, de la solidarité et de la ville ja Ministère de la santé et des sports
   (Asia C-428/09) (1)
   
   (Sosiaalipolitiikka - Työntekijöiden turvallisuuden ja terveyden suojelu - Direktiivi 2003/88/EY - Työajan järjestäminen - 1, 3 ja 17 artikla - Soveltamisala - ”Nuorisotyöpalvelusta koskevan sopimuksen” tehneiden henkilöiden satunnainen ja kausiluonteinen toiminta - Tämän henkilöstön työajan rajoittaminen loma- ja vapaa-ajankeskuksissa 80 päivään vuodessa - Kansallinen lainsäädäntö, jossa ei säädetä tätä henkilöstöä koskevasta vuorokautisesta vähimmäislepoajasta - 17 artiklassa säädetyt poikkeukset - Edellytykset - Vastaavanlaisen korvaavan lepoajan tai poikkeustapauksissa asianmukaisen suojelun takaaminen)
   2010/C 346/32
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d’État
   
      Pääasian asianosaiset
   
   
      Kantaja: Union syndicale -Solidaires Isère
   
      Vastaajat: Premier ministre, Ministère du travail, des relations sociales, de la famille, de la solidarité et de la ville ja Ministère de la santé et des sports
   
      Oikeudenkäynnin kohde
   
   Ennakkoratkaisupyyntö — Conseil d’État (Ranska) — Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY (EUVL L 299, s. 9) 17 artiklan 1 ja 2 kohdan ja 3 kohdan b alakohdan tulkinta yhdessä direktiivin 1 artiklan 1 kohdan kanssa — Nuorisotyötä koskevan palvelussopimuksen haltijoiden satunnainen kausityö — Sellaisen kansallisen lainsäädännön yhteensopivuus tämän direktiivin kanssa, jossa rajoitetaan tällaisten työntekijöiden työaika loma- ja vapaa-ajankeskuksissa 80 päivään vuodessa mutta jossa ei taata päivittäistä vähimmäislepoaikaa — ”Vastaavanlaisen korvaavan lepoajan” ja ”kyseisten työntekijöiden asianmukaisen suojelun” käsitteet
   
      Tuomiolauselma
   
   
               1)
            
            
               Pääasiassa kyseessä olevan kaltaisen nuorisotyöpalvelusta koskevan sopimuksen tehneet henkilöt, jotka työskentelevät satunnaisesti ja kausiluonteisesti loma- ja vapaa-ajankeskuksissa enintään 80 työpäivää vuodessa, kuuluvat tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY soveltamisalaan.
            
         
               2)
            
            
               Pääasiassa kyseessä olevan kaltaisen nuorisotyöpalvelusta koskevan sopimuksen tehneet henkilöt, jotka työskentelevät satunnaisesti ja kausiluonteisesti loma- ja vapaa-ajankeskuksissa, kuuluvat direktiivin 2003/88 17 artiklan 3 kohdan b ja/tai c alakohdassa säädetyn poikkeuksen soveltamisalaan.
            
         
               3)
            
            
               Kansallinen lainsäädäntö, jolla tällaiset sopimukset tehneiden työntekijöiden työaika rajoitetaan 80 työpäivään vuodessa, ei täytä kyseisen direktiivin 17 artiklan 2 kohdassa tämän poikkeuksen soveltamiselle asetettuja edellytyksiä, joiden mukaan kyseisille työntekijöille on annettava vastaavanlaiset korvaavat lepoajat tai poikkeustapauksissa, joissa tällaisia lepoaikoja ei objektiivisista syistä ole mahdollista myöntää, heidän on saatava asianmukainen suojelu.
            
         
      (1)  EUVL C 24, 30.1.2010.